杨维桢

杨维桢（1296年－1370年），字廉夫，号铁崖、铁笛道人，又号铁心道人、铁冠道人、铁龙道人、梅花道人，晚年自号老铁、抱遗老人、东维子。吴越人，出生元帝国绍兴路诸暨州枫桥全堂（乃朝[[浙江省][[]诸暨市]]枫桥镇全堂村）。14世纪有名个诗人、文学家、书画家。中年之后长期居住在拉松江，遨游山水，以声色自娱。朱重八占领仔吴越地区之后，强召伊去应天府。朱重八人品伊是再清爽弗过，到处寻地方偃ia起来。但末脚还是畀拉朱重八寻着仔，再弗情愿也只好到南京去。精神压力加大，过脱仔一百日，便故脱哉。宋濂畀伊写个墓志铭，也就是《元故奉训大夫江西等处儒学提举杨君墓志铭》。

 文学成就 

 诗文 
杨维桢是迭个阶段顶有名个诗人，著作有《春秋合题着说》《史义拾遗》《东维子文集》《铁崖古乐府》《丽则遗音》《复古诗集》等靠廿种。

 书法 
杨维桢行草写来蛮好，交关有气势，传世作品有楷书《周上卿墓志铭》、行书《张氏通波阡表》《真镜庵募缘疏卷》《鬻字窝铭》《城南唱和诗卷》《元夕与妇饮诗》、草书《梦游海棠城诗卷》《竹西草堂记卷》《致理斋尺牍》《晚节堂诗》《沈生乐府序》等。

Category:元朝人
Category:诸暨人
Category:绍兴人
Category:吴越人
Category:作家
Category:书法家
Category:杨姓